Doložka vybraných vplyvov

	1. Základné údaje

	Názov materiálu

	Zákon, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov (ďalej len „návrh zákona“)


	Predkladateľ (a spolupredkladateľ)

	Ministerstvo cestovného ruchu a športu Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	september  2026 

	Predpokladaný termín predloženia na pripomienkové konanie
	október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	december 2026

	

	2. Definovanie problému

	Aplikačná prax zákona o športe poukázala na potrebu spresniť a doplniť viaceré oblasti právnej úpravy. Ide najmä o vymedzenie významných súťaží, športovú infraštruktúru, výkon činnosti a uznávanie odbornej kvalifikácie športových odborníkov, podporu športovcov so zdravotným postihnutím, údaje evidované v informačnom systéme športu, konania vo veciach dopingu, kontrolnú činnosť a sankčné mechanizmy. Súčasne je potrebné zjednodušiť niektoré administratívne postupy športových organizácií.

	3. Ciele a výsledný stav

	Cieľom návrhu zákona je reagovať na potreby aplikačnej praxe a skúseností národných športových zväzov               a upraviť vybrané ustanovenia zákona o športe tak, aby sa právna úprava spresnila, zjednodušila a zlepšila sa jej prehľadnosť a zrozumiteľnosť.
Navrhovanými zmenami sa má najmä spresniť vymedzenie významných súťaží a rozsah informácií o športovej infraštruktúre poskytovaných národnými športovými zväzmi vrátane infraštruktúry, ktorú vlastnia. 
Navrhuje sa tiež spresniť rozsah údajov zapisovaných do registra fyzických osôb v športe a registra právnických osôb v športe a podmienky ich zapisovania vrátane  údajov potrebných  na overenie bezúhonnosti športových odborníkov vykonávajúcich činnosť v športe mládeže.
Pri právnických osobách sa má oddeliť rozsah údajov zapisovaných o každej právnickej osobe v športe od ďalších údajov zapisovaných o právnickej osobe, ktorá je športovou organizáciou.
V oblasti dopingu sa navrhujú zmeny reagujúce na nové medzinárodné pravidlá podľa Svetového antidopingového kódexu 2027, a to rozšírenie podmienok členstva v komisiách pre konanie vo veci dopingu, úprava dôvodu zániku výkonu funkcie člena a náhradníka komisie súvisiaceho so splnením podmienok nezávislosti, podmienok účasti verejnosti na rokovaní komisie, okruhu osôb oprávnených podať odvolanie               a postupov oznamovania rozhodnutí vo veciach dopingu.
Návrhom zákona sa zároveň majú doplniť správne delikty a priestupky o skutkové podstaty súvisiace s neplnením povinností na základe podnetov hlavného kontrolóra športu, čím sa má zabezpečiť vyššia efektívnosť                         a vykonateľnosť kontrol, a spresniť povinnosť preukazovania bezúhonnosti vo vzťahu k správnym deliktom            a priestupkom.

	4. Dotknuté subjekty

	Športové organizácie, športovci, športoví odborníci, vzdelávacie inštitúcie, obce, VÚC, ústredné orgány štátnej správy.

	5. Alternatívne riešenia

	Alternatívnym riešením je nulový variant, t. j. neprijatie návrhu právneho predpisu. V takom prípade by zostala zachovaná súčasná právna úprava vrátane existujúcich výkladových nejasností a aplikačných problémov, najmä pri kategorizácii súťaží a oblastí športu, rozsahu a spôsobe evidencie údajov v registroch, uznávaní odbornej kvalifikácie športových odborníkov, procesných pravidlách konania pred komisiou pre konanie vo veci dopingu a pri uplatňovaní kontrolných a sankčných mechanizmov. Zároveň by neboli odstránené nedostatky, ktoré vyplynuli z aplikačnej praxe.
Pri príprave návrhu boli posudzované aj menej invazívne alternatívy, najmä riešenie časti aplikačných problémov prostredníctvom metodického usmernenia, užšie vymedzenie rozsahu zapisovaných údajov do registrov, odlišné nastavenie verejnosti rokovania komisie pre konanie vo veci dopingu, miernejší sankčný mechanizmus pri neodstránení zistených nedostatkov a odlišné nastavenie prechodného obdobia na zosúladenie stanov                          a vnútorných predpisov športových zväzov.
Metodické usmernenie nebolo vyhodnotené ako dostatočné riešenie v prípadoch, v ktorých aplikačné problémy vyplývajú priamo zo znenia zákona alebo z absencie príslušnej právnej úpravy. Ostatné alternatívy boli posúdené s ohľadom na potrebu zachovať primeraný rozsah evidovaných údajov, transparentnosť a procesné garancie konania vo veci dopingu, účinnosť kontrolných mechanizmov a primeraný čas na zosúladenie vnútorných predpisov dotknutých športových organizácií.
Predkladaný návrh novely zákona bol preto vyhodnotený ako najvhodnejšie riešenie, keďže umožňuje odstrániť identifikované aplikačné a výkladové problémy priamo v právnej úprave bez potreby zásadných systémových alebo finančných zmien.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:



	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                          ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Cieľom predmetnej úpravy je zjednodušenie právnych vzťahov v športe, odstránenie výkladových nejasností pri kategorizácii súťaží a oblastí športu, ako aj doplnenie chýbajúcej právnej úpravy v otázke uznávania zahraničnej odbornej kvalifikácie športových odborníkov a procesných pravidiel konania pred komisiou pre konanie vo veci dopingu.
Účinnosť a účelnosť navrhovanej právnej úpravy bude ministerstvo vyhodnocovať najmä na základe počtu konaní o uznaní odbornej kvalifikácie športových odborníkov, počtu verejných a neverejných rokovaní komisie pre konanie vo veci dopingu, počtu podaných odvolaní v dopingových konaniach, počtu podnetov hlavného kontrolóra športu podľa § 61 ods. 3 zákona o športe, počtu uložených sankcií za neodstránenie zisteného nedostatku, počtu vykonaných zápisov alebo opráv údajov v príslušných registroch a počtu evidovaných metodických otázok súvisiacich s aplikáciou novej právnej úpravy.
Na základe uvedených ukazovateľov ministerstvo posúdi najmä to, či nová právna úprava prispela k odstráneniu aplikačných a interpretačných problémov, k zjednodušeniu dotknutých procesov a k jednoznačnejšej aplikácii príslušných ustanovení v praxi.
Preskúmanie účinnosti a účelnosti predkladaného materiálu sa uskutoční k 31. decembru 2028.

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.




	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP

	☒	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	

	11. Kontakt na spracovateľa

	Mgr. Viktória Knappová, 
Odbor štátnej športovej politiky,
Sekcia financovania športu a štátnej športovej politiky
Ministerstvo cestovného ruchu a športu Slovenskej republiky
e-mail: viktoria.knappova@mincrs.sk, 
tel. kontakt: +421 947 209 640 

	12. Zdroje

	Interné materiály a databázy Ministerstva cestovného ruchu a športu SR, podnety z aplikačnej praxe športových organizácií, diskusie a rokovania s odborníkmi, národnými športovými zväzmi a národnými športovými organizáciami. 

	13. Stanovisko Komisie na posudzovanie vybraných vplyvov z PPK č. 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
Komisia žiada v doložke vybraných vplyvov upraviť a doplniť body 5. Alternatívne riešenia a 8. Preskúmanie účelnosti.
Odôvodnenie: Komisia žiada dopracovať bod 5 doložky tak, aby obsahoval aspoň popis nulového variantu a v čom by zostala situácia nevhodná.
Komisia takisto odporúča doplniť aspoň stručné posúdenie relevantných alternatív, napríklad či bolo možné riešiť časť aplikačných problémov metodickým usmernením, užším rozsahom zapisovaných údajov do registrov, odlišným nastavením verejnosti rokovania komisie vo veciach dopingu, miernejším sankčným mechanizmom pri neodstránení nedostatkov alebo odlišným nastavením prechodného obdobia na zosúladenie stanov a vnútorných predpisov športových zväzov.
Komisia odporúča doplniť bod 8 doložky o merateľné kritériá preskúmania účelnosti. Komisia odporúča sledovať najmä počet konaní o uznaní odbornej kvalifikácie športových odborníkov, počet verejných a neverejných rokovaní komisie vo veciach dopingu, počet odvolaní v dopingových konaniach, počet podnetov hlavného kontrolóra športu, počet uložených sankcií za neodstránenie nedostatku, počet zápisov alebo opráv údajov v registroch a počet metodických otázok k novej právnej úprave. Termín preskúmania je v doložke uvedený, ale kritériá sú formulované prevažne opisne. Merateľné ukazovatele umožnia lepšie vyhodnotiť, či návrh odstránil aplikačné problémy.
Stanovisko predkladateľa: Predkladateľ akceptoval pripomienku a dopracoval materiál.

Komisia žiada predkladateľa o vyznačenie vplyvu predkladaného materiálu na malé a stredné podniky (MSP) v bode 9 doložky vybraných vplyvov, t. j., že predkladaný materiál má pozitívno-negatívny vplyv na MSP.
Stanovisko predkladateľa: Predkladateľ akceptoval pripomienku a dopracoval materiál.

V doložke vybraných vplyvov časti 10. Poznámky predkladateľ uvádza „Predkladaný návrh zákona má vplyv na rozpočet verejnej správy. V súčasnosti nie je možné tento vplyv presne kvantifikovať, keďže jeho konkrétny rozsah bude závisieť od aplikačnej praxe a spôsobu realizácie navrhovaných opatrení. Predpokladá sa však, že pôjde o vplyv nižšieho rozsahu, ktorý by nemal predstavovať významnú záťaž pre rozpočet verejnej správy.“. 
Komisia berie na vedomie, že nie je možné kvantifikovať všetky vplyvy, ktoré vyplývajú z legislatívneho návrhu. Je však potrebné vypracovať analýzu vplyvov na rozpočet verejnej správy, ktorá bude obsahovať kvantifikáciu vplyvov, pri ktorých je možné určiť ich rozsah (napr. rozšírenie registra fyzických osôb v športe), ako aj indikatívne vyčíslenie ostatných predpokladaných vplyvov. 
S predmetným materiálom bude možné súhlasiť len za podmienky, že všetky negatívne vplyvy budú zabezpečené v rámci schválených limitov dotknutých kapitol na príslušné rozpočtové roky bez dodatočných požiadaviek na rozpočet verejnej správy a na limit verejných výdavkov. 
Stanovisko predkladateľa: Predkladateľ vypustil body v súvislosti so zriadením rezortného strediska, z tohto dôvodu materiál nemá dopad na rozpočet. 

Komisia žiada predkladateľa o presnejší popis vplyvov návrhu zákona na podnikateľské prostredie, vrátane možných vplyvov na MSP, podľa jednotlivých relevantných ustanovení návrhu zákona (lokalizácia vplyvov), vrátane uvedenia konkrétnych dotknutých subjektov a charakteru administratívnej a finančnej záťaže.
Odôvodnenie: § 80 ods. 2 písm. s) a t), ktorým sa zavádza povinnosť uvádzať samostatný bankový účet pri prijímaní prostriedkov zo štátneho rozpočtu alebo plnenia zo zmluvy o sponzorstve v športe. Komisia preto žiada uviesť, ktorých podnikateľských subjektov sa táto povinnosť týka, predpokladaný počet dotknutých subjektov 
a prípadné náklady spojené so zriadením a vedením samostatného bankového účtu.
Ak je možné jednotlivé vplyvy kvantifikovať, Komisia žiada o ich kvantifikáciu v analýze vplyvov na podnikateľské prostredie a priloženie Kalkulačky nákladov regulácie. Zároveň Komisia žiada na základe identifikovaných vplyvov zvážiť označenie príslušného mechanizmu znižovania byrokracie a nákladov, najmä pri opatreniach vedúcich k zníženiu administratívnej záťaže, ako je napr. predĺženie zmluvy o výkone činnosti športového odborníka podľa § 49a ods. 3.
Stanovisko predkladateľa: Predkladateľ vypustil ustanovenia § 80 ods. 2 písm. s) a t), na základe čoho nedochádza k zvyšovaniu nákladov spojených so zriadením a vedením samostatného bankového účtu a materiál tak nemá negatívne vplyvy na podnikateľské prostredie. Zároveň predkladateľ akceptoval pripomienku vo vzťahu k označeniu mechanizmu znižovania byrokracie a znižovaniu nákladov a dopracoval materiál a kvantifikoval vplyvy v analýze vplyvov na podnikateľské prostredie.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

